|  |  |
| --- | --- |
|   | Liikenneasiat 11 § / 2019 |

Kuunsilta, pysäköintirajoituksen lisääminen

Aloite
Yksityishenkilö on ottanut yhteyttä koskien Kuunsilta- nimisen kadun pysäköintiä. Kadulla on pysäköintilevike, jossa toistuvasti samat autot pysäköivät. Hän ehdottaa, että levikkeille tulisi pysäköintirajoitus, max. 2tuntia jotta levikkeillä voitaisiin minimoida samojen autojen jatkuva pito.

**Nykytilanne** Kuunsilta sijaitse Pirtin (34) kaupunginosassa. Kadulla on jo ennestään aluepysäköintikielto. Näin ollen pysäköinti on sallittu ainoastaan merkityillä paikoilla. Kuunsillan varressa on kaksi pysäköintitaskua. Pysäköintipaikat ovat tällä hetkellä merkitty liikennemerkeillä ”pysäköintipaikka”, ”ajoneuvon sijoitus pysäköintipaikalla” sekä lisäkilvillä ”henkilöauto” ja ”pakettiauto”.

 Kääntöpaikalla ei ole nykyisin pysäköintiä, vaikkakin 19.7.2005 §54 päätöksellä kääntöpaikalle on osoitettu pysäköintiä koskevat liikennemerkit (”pysäköintialue” (521), ”ajoneuvon sijoitus pysäköintipaikalla” (521ca), lisäkilvet ”henkilöauto” (831) ja ”vaikutusalue nuolen suuntaan”(826s)). Niitä ei ole jostain syystä toteutettu. Ajouratarkastelun perusteella henkilöautolla mahtuu kääntöpaikalla kääntymään pysäköinnistä huolimatta.

Pyydetyt lausunnot Poliisille on varattu mahdollisuus lausunnon antamiseen.

 Poliisilla ei ole huomautettavaa asiaan.

Perustelut päätökselle

Asuinalueella olevat pysäköintipaikat on tarkoitettu alueella vierailevien käyttöön. Kyseistä asiaa on käsitelty myös kaupunkirakennelautakunnassa 8.6.2016. Tuolloin päätettiin, että yleiseen pysäköintiin tarkoitetuilla pysäköintipaikoilla rajoitetaan pysäköinti kolmeen tuntiin arkisin klo 8 ja 21 välisenä aikana. Arkiöisin ja viikonloppuisin pysäköintiaikaa ei rajoiteta. Kaupunkirakennelautakunnan päätöksen mukaisesti on perusteltua lisätä paikoille aikarajoitus.

Lisäksi lisätään kääntöpaikalle aiemman suunnitelman mukaiset pysäköintipaikat.

Päätös Asetetaan ko. pysäköintilevikkeille nykyisten ”pysäköintialue”, ”ajoneuvon sijoitus pysäköintipaikalla” sekä ”henkilöauto” ja ”pakettiauto” lisäkilpien lisäksi lisäkilvet ”pysäköintikiekon käyttövelvollisuus” (856b) aikarajoituksella kolme (3) tuntia sekä lisäkilpi ”voimassaoloaika arkisin” klo 8-21 (851).

Kääntöpaikalle lisätään aiemman päätöksen mukaiset merkit ”pysäköintialue” (521), ”ajoneuvon sijoitus pysäköintipaikalla” (521ca) sekä ”henkilöauto” (831) ja ”vaikutusalue nuolen suuntaan” (826s). Lisäksi asetetaan lisäkilvet ”pakettiauto” (834), ”pysäköintikiekon käyttövelvollisuus” (856b) aikarajoituksella kolme (3) tuntia sekä ”voimassaoloaika arkisin” klo 8-21 (851).

Liikennemerkit voidaan asentaa paikoilleen, kun päätös on lainvoimainen.

Merkkien maastoon asentamisesta vastaa kunnossapitopäällikkö Jere Toppinen puh. 044 718 5674.

Toimivallan peruste Kaupunkiympäristön palvelualueen toimintasääntö § 10.

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.

 Valmistelija

|  |
| --- |
| Hanna Myllynen, puh. +358 44 718 5333 |

 etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 10029/2018 Kuunsilta asemapiirustus.pdf |

Tiedoksi Kaupunginhallitus

 Kaupunkirakennelautakunta

 Jere Toppinen

 Pysäköinninvalvonta

 Aloitteen tekijä

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 25.2.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.